劍門行
作者：孫應時
朝代：宋

paragraphs: 兩崖夾道立削鐵，澗水悲鳴淺飛雪。
上有石城連天橫，劍戟相磨氣明滅。
出門下瞰山盤紆，石磴斗落十丈餘。
敵來仰首不得上，百萬渠能當一夫。
井蛙未識河山廣，分明到此生狂想。
豈知天險乃誤人，禍首子陽終衍昶。
渭水秦川指顧中，劍門空復老英雄。
傳檄將軍真得意，落星愁殺卧龍翁。